rlitschk/wikidir huggingface dataset:
George Theodore Wein (* 3. Oktober 1925 in Boston, Massachusetts; † 13. September 2021 in New York City) weer en US-amerikaansch Jazzmusiker un Impresario. Wein studeer Piano bi Margarett Chaloff, Sam Sax as ok Teddy Wilson un fung all in jung Johren an, sien Geld mit Jazzmusik to verdeenen. 1946 hett he mit Max Kaminsky arbeit, 1947 mit Edmond Hall, 1948 mit Wild Bill Davison un dornah mit Jimmy McPartland, Bobby Hackett, Jo Jones, Vic Dickenson un annern. 1950 hett he mit den Storyville sien eersten Club in Boston apenmakt. Ünner den glieker Naam führ he sien eegen Platten-Label Storyville bit 1965. Siet 1954 organiseer he dat Newport Jazz Festival. In de Loop vun de Tiet hett he tosommen mit sein Fru Joyce Wein anner wichtige Festivals, as de Grande Parade du Jazz in Nizza, dat Playboy Jazz Festival at the Hollywood Bowl, de New Orleans Jazz and Heritage Fair un dat Boston Globe Jazz Festival up den Weg brocht. Af 1964 weer he mit Ralf Schulte-Bahrenberg un Joachim Ernst Berendt an de Organisatschoon vun de Berliner Jazztage bedeeligt. Dorneben hett Wein wiederhen Musik makt un hett Jazz in sien Heimatstadt Boston ünnerricht. 1959 hett he mit en All Star-Grupp
Dat Amt Harsfeld weer en Verwaltungsrebeed in Bremen-Veern un in dat Königriek Hannover mit Seet in Harsfeld binnen de Landdrostie Stood. Dor hett groff dat Rebeed von de hüdige Samtgemeen Harsfeld tohöört. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. In’n Noorden von dat Amt leeg dat Gericht Swing, in’n Noordoosten dat Amt Stood un dat Gericht Hornborg, in’n Oosten dat Gericht Delm, in’n Süden dat Amt Zeven, in’n Westen dat Amt Bremervöör un in’n Noordwesten dat Amt Himmelpoorten (Stand 1848). Dat Amt Harsfeld is ut’n olen Bezirk von dat Klooster Harsfeld billt worrn, dat 1647 in de Swedentied an den sweedschen Rieksraad Johann Adler Salvius geven worrn is. 1653 hett de Baroon Pierre Bidal den Kloosterbezirk kregen. To den Kloosterbezirk sünd denn later noch de Böörden Bargst (15 Dörper, dree Kolonien), Ohlers (söven Dörper, een Kolonie) un Mulsen (negen Dörper, veer Kolonien) tokamen. 1823 is de Vaagdie Oold- un Neeklooster Deel von dat Amt Harsfeld worrn. To’n 1. Januar 1847 hett dat Amt Harsfeld de Dörpschop Dullern an dat Gericht Hornborg afgeven un de Dörpschop Hagen an dat
De Kreis Jörk weer von 1885 bet 1932 en Landkreis in de prüüßsche Provinz Hannover mit Seet in Jörk in Oolland. Op en small Enn in’n Noordwesten bi Stood an de Swing dee de Kreis an den Kreis Keden grenzen. In’n Noordoosten leeg de Kreis an de Elv mit’n Kreis Pinnbarg un de Stadt Altno in Sleswig-Holsteen op de anner Sied. In’n Oosten dee de Kreis op en lütt Enn an Hamborg stöten. In’n Süden leeg de Kreis Horborg un in’n Süüdwesten de Kreis Stood. De Kreis Jörk is an’n 1. April 1885 ut de Stadt Buxthu, dat Amt Jörk un de Gemeen Neeland ut dat Amt Harsfeld billt worrn. Bi de Kreisreform 1932 is de Kreis denn mit den Kreis Stood un den Kreis Keden to’n ne’en Landkreis Stood tohoopfaat worrn. Blots de Rebeden in’n Oosten von de Eest (Francop, Hasselwarder, Hoov, Cranz, Rübk, Nincop, Moorenn) sünd an den Landkreis Horborg gahn. 1. April 1885–1891: Heinrich Küster 1891–1903: Walter Teßmar 1903–1904: Max Fischer (kommissarsch) 1904–1907: Max Fischer 1907–1911: Otto Wachs 1911–1917: Erich Moewes 1. Mai 1917–1932: Karl Schwering De Gemenen von’n Kreis Jörk (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem
De Kreis Keden weer von 1885 bet 1932 en Landkreis in de prüüßsche Provinz Hannover mit Seet in Freiborg in Keden. In’n Noorden un Noordoosten leeg de Kreis an de Elv mit’n Kreis Süderdithmarschen in’n Noorden un’n Kreis Steenborg in’n Noordoosten. In’n Süüdoosten dee de Kreis op en lütt Enn bi Stood an de Swing an’n Kreis Jörk stöten. In’n Süden leeg de Kreis Stood un in’n Westen de Kreis Neehuus. De Kreis Keden is an’n 1. April 1885 ut dat Amt Freeborg billt worrn. Bi de Kreisreform 1932 is de Kreis denn mit den Kreis Stood un den Kreis Jörk to’n ne’en Landkreis Stood tohoopfaat worrn. 1885–1889: Bodo Voigts 1889–1892: Alexander Rahm 1892–1901: Georg Lindig 1901–1904: Adolf Schmidt-Scharff 1904–1918: Ernst Wegner 1918–1920: Victor Stegemann 1920–1921: Ernst Kirstein 1921–1932: Karl von Buchka (DVP) De Gemenen von’n Kreis Jörk (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp | Celle | Celle (Stadt) | Dannenbarg | Deefholt | Duderstadt | Eimbeck | Emden | Emden (Stadt) | Fambossel | Geestmünn | Gifhorn | Goslar | Göttingen
Hasselwarder (hoochdüütsch Hasselwerder) is en Deel von de Stadt Hamborg. Dat liggt in’n Stadtdeel Neefeld in’n Bezirk Horborg. Hasselwarder liggt in’n Oosten (drüdde Miel) von Oolland in de Masch. Hasselwarder kummt 1059 as Haslewarther toeerst in de Oorkunnen vör. De Naam kummt von’n Hasselbusch un von Warder. Hasselwarder weer fröher ein Warder in de Elv. In’n Eersten Weltkrieg sünd 30 Soldaten ut Hasselwarder fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Eestbrügg in’n Kanton Buxthu höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hasselwarder in’n Kanton Buxthu. Von 1885 bet 1932 hett Hasselwarder to’n Kreis Jörk tohöört (vörher to dat Amt Jörk) un is denn Deel von’n Kreis Horborg worrn. Hasselwarder weer bet 1929 en egen Gemeen. In dat Johr is Hasselwarder denn aver mit Nincop to de Gemeen Neefeld tohoopleggt worrn. Mit dat Groot-Hamborg-Gesett von 1937 is de Oort denn an Hamborg kamen. Hasselwarder is evangeelsch-luthersch präägt un höört to dat Kaspel von de Pankratius-Kark Neefeld. En Denkmaal för de Fullenen ut den Eersten Weltkrieg ut Hasselwarder un Nincop steiht bi’n Ne’en Karkhoff. Hasselwarder is fröher in
Ludwig Wieder (* 22. März 1900 in Nürnbarg; † 2. Dezember 1977 in Nürnbarg) weer en düütsch Footballspeler. De Karriere vun den Störmer Ludwig Wieder fung bi den TV Schweinau, bevör he 1922 to'n 1. FC Nürnbarg wessel. Mit dissen Vereen kunn he de gröttste Erfolge fiern. Nahdem he 1923 sogor noch vörövergahnd ut de eerste Mannschap utsorteert wurrn weer, hett he sück as Nahfolger vun Willy Böß in't Stormzentrum fastsett. 1924 wunn he mit den Club sien eerst düütsch Meesterschap dör en 2:0 gegen den Hamborger SV. Een Johr later gelung de Titelverteedigung gegen den FSV Frankfurt mit 1:0 in de Verlängerung, wobi he dat Siegdoor schaaten hett. Den letzten Titelgewinn kunn he 1927 verteeken, as Hertha BSC mit 2:0 in't Endspeel besiegt wurr. Af Mai 1926 hett he för eenig Tiet de Positschoon mit den stark övergewichtigen Hans Kalb tuuscht un speel ok as Mittellöper. Dat weer up Düer aber ok nichts, wiel Wieder dordör in'n Angreep vun den Club fehlen dee. Bit 1931 hett he all tosommen 437 Spelen för de Nürnbarger bestreeden. To'n Oktober 1931 truck de lernt Elektromechaniker nah Duisburg un övernehm dor dat Training vun den Postsportvereen Duisburg, för de he aber ok noch
Karl Schwering (* 29. Juni 1879 in Hannover; † 10. Januar 1948 in Stood) weer en düütschen Politiker. He weer von 1919 bet 1932 Maat von de DVP un is an’n 29. Dezember 1933 in de NSDAP gahn. An’n 1. Mai 1917 is he Landraad von’n Kreis Jörk worrn. Dat is he bet to’n 1. Oktober 1932 bleven, as de Kreis Jörk mit’n Kreis Stood un den Kreis Keden to’n Landkreis Stood tohoopleggt worrn is. He is denn de Landraad von’n ne’en Landkreis worrn un dat bet to dat Enn von’n Tweten Weltkrieg 1945 bleven. An’n 7. Mai 1945 hebbt em de Briten fangennahmen un em bet 19. November in Haft behollen. Em is aver nich de Prozess maakt worrn. As Landraad harr Schwering ünner annern Andeel an dat Inrichten von de Obstbauversuchsanstalt in Moorenn. He weer verheiraadt mit Anna Maria Hertha von Kleist (Süster to Ewald von Kleist), de beiden hebbt an’n 15. März 1919 in Hannober heiraadt.
Gunter Armonat (* 3. Februar 1945 in Kiel) is en düütschen Verwaltungsbeamten un Politiker (parteilos). Von 1999 bet 2006 weer he Landraad von’n Landkreis Stood. Armonat hett Waterweertschop studeert. Dat Studium hett he as Inschenör afslaten. 1971 hett he as Referendar in Stood anfungen un is denn 1974 Viez-Amtsleiter von dat Waterweertschopsamt worrn. In de Johren 1970 is he bi’n Landkreis Stood Baas von dat Deepboamt worrn. Nadem he von 1983 af an Bodezernent un 1993 Viez-Oberkreisdirekter wesen is, is he 1999 as eersten Landraad von’n Landkreis Stood wählt worrn, de dat in’t Hauptamt deit. He weer parteilosen Kannedaat för de CDU. Bi de Kommunalwahl 2006 weer Armonat nich wedder Kannedaat. Sien Nafolger is denn Michael Roesberg worrn, de al ünner Armonat Eersten Kreisraad weer. 2007 is Armonat Oberdiekgreev von’n Diekverband Keden/Oost worrn. Armonat is verheiraadt. Hamburger Abendblatt: Zur Person: Gunter Armonat, 28. Oktober 2006, abgerufen am 19. Mai 2010 21. Februar 2012
Michael Roesberg (* 26. Juni 1957 in Bonn) is en düütschen Verwaltungsbeamten un Politiker (parteilos). He is an’n 1. November 2006 Landraad von’n Landkreis Stood worrn. Roesberg hett na Abitur un Wehrplicht in Bonn Jura studeert. 1987 is he för’n Beroop von dat Rhienland na Neddersassen ümtrocken. 1992 is he as Wahlbeamten bi’n Landkreis Stood wählt worrn un weer denn School- un Sozialdezernent. Von 1999 bet Oktober 2006 weer Roesberg ünner Landraad Gunter Armonat Eersten Kreisraad un för Finanzen, Personal, Scholen un ÖPNV tostännig. Bi de Kommunalwahl 2006 weer Roesberg parteilosen Kannedaat as Landraad för de CDU un is in’n eersten Wahlgang wählt worrn. Roesberg is verheiraadt un hett Kinner.
Dat Reinbekium is en Tiedafsnidd in de Geologie, de von üm un bi 15,5 bet 12,25 Millionen Johr vör uns Tied reckt. Dat is Deel von dat Miozän un binnen dat Miozän von dat Langhium (vör 15,97-13,65 Ma) un dat Serravallium (13,82–11,608 Ma). De Utdruck Reinbekium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von’n Oort Reinbek. In Reinbek sünd ünner annern 1846 bi’n Bo von de Bahnlien Hamborg-Berlin Fossilfunnen maakt worrn. De Hambörger Dokter Karl Gottfried Zimmermann hett de Funnen dörkeken un dor denn en Bericht över schreven. Vör dat Reinbekium keem dat Hemmoorium (19,25-15,5 Ma) un achterna dat Langenfeldium (12,25-9,75 Ma). Desülve Tied in Süüddüütschland un Middeleuropa (zentrale Paratethys) warrt in de Tiedafsneed Badenium (16-13,3 Ma) un Sarmatium (12,8-11,2 Ma) indeelt. De Sedimenten von dat Reinbekium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossil warrt ünner annern de Snigg Aquilofusus festivus ansehn.
Dat Langenfeldium is en Tiedafsnidd in de Geologie, de von üm un bi 12,25 bet 9,75 Millionen Johr vör uns Tied reckt. Dat is Deel von dat Miozän un binnen dat Miozän von dat Serravallium (13,82–11,608 Ma) un dat Tortonium (vör 11,608-7,246 Ma). De Utdruck Langenfeldium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von’n Oort Langenfeld. Dor hett dat de Tegeleekuhl Kallmorgen geven, in de na 1875 Toon graavt worrn is un veel Fossilien funnen worrn sünd. Vör dat Reinbekium keem dat Reinbekium (15,5-12,25 Ma) un achterna dat Gramium (9,75-7,9 Ma). Desülve Tied in Süüddüütschland un Middeleuropa (zentrale Paratethys) warrt in de Tiedafsneed Sarmatium (12,8-11,2 Ma) un Pannonium (11,2-5,3 Ma) indeelt. De Sedimenten von dat Langenfeldium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossilien warrt ünner annern de Sniggen Aquilofusus luneburgensis un Aquilofusus lategradatus un de Muscheln Astarte gleuei, Astarte vetula un Astarte anus ansehn.
Lucien Buysse (* 11. September 1892 in Wontergem; † 3. Januar 1980 ok dor) weer en belgisch Radrennfohrer. Lucien Buysse fung sien Profikarriere 1914 an, geev in dit Johr aber bi sien eerst Deelnahm an de Tour de France up. Nah den eersten Weltkrieg nehm he sien Karriere weer up. 1923 reck he eerstmals dat Teel bi de Tour de France un keem up Platz 8. Af 1924 is he för de italieensch Automoto-Mannschaft an. He hett denn deren Star Ottavio Bottecchia bi sien beid Siegen 1924 un 1925 hulpen, wobi sück Buysse mit en darten Platz 1924 un Platz 2 in dat Johr 1925 sülvst ok spoodriek präsenteeren dee. De Tour de France 1926 weer mit 5745 Kilometern in 17 Deelstrecken de längste Tour in de Historie. Lucien Buysse, de vun sien Bröers Jules un Michel unterstütt wurr, övernehm wiels en Störm in den Pyrenäen de Tipp vun dat Klassement, wiels Bottecchia upgeven dee. Bi de Teelankunft in Paris harr Buysse en Vörsprung vun een Stünn, twee Minüüt un 25 Sekunn up den tweetplatzeerten Luxemboger Nicolas Frantz. Alltohoop wunn Lucien Buysse 5 Deelstrecken bi de Tour: een 1923, twee 1925 un twee 1926. Sieg bi de Tour de France
Stephen Tobolowsky (* as Stephen Harold Tobolowsky 30. Mai 1951 in Dallas, Texas) is en US-amerikaanschen Schauspeler, Speelbaas un Dreihbookschriever. Tobolowsky hett de University of Illinois besöcht. As Schauspeler füng he in Theaterstücken in New York City an. De eerste gröttere Filmrull speel he 1976 in dem HorrorfilmKeep My Grave Open. Grote Bekanntheit kreeg he dör sien Nevenrull in Groundhog Day vun 1993. De letzte Szeen, de he in den Film harr, hett he ok sülvst schreven. In den Film Two Idiots in Hollywood (1988) hett he en Nevenrull övernahmen, weer aver bito noch Speelbaas. Dat Dreihbook harr he na sien egen Theaterstück schreven un de Musik dorto hett he ok komponeert. Speelbaas weer he ok bi den Kortfilm A Host of Trouble vun 2005. 2002 is he för sien Rull in’t Theaterstück Morning’s At Seven för den Tony Award nomineert worrn. Ok in Feernsehregen is Tobolowsky to sehn wesen, so to’n Bispeel bi Heroes, in de Musical-Reeg Glee oder ok in Californication. Alltosamen hett he bi mehr as tweehunnert Filmprodukschonen mitspeelt. Een Hööftrull heett he aver nie speelt. Siet 1988 is Tobolowsky mit de Schauspelersche Ann Hearn verheiraat. Se hebbt twee Kinner. The Tobolowsky Files Ep. 29 – The
Hostäe (hoochdüütsch Horstedt) is en Dörp in de Gemeen Thänhusen (Samtgemeen Thänhusen) in’n Landkreis Veern, Neddersassen. De Oort is von Noorden un Oosten von de Werser umslaten. De Naveröörd sünd Bieren in’n Noordoosten, Achem un Üsen in’n Oosten, Eißel in’n Süüdoosten, Dibbelsen in’n Süden, Rier un Slieme in’n Süüdwesten un Bollen un Uphusen in’n Noordwesten. Hostäe kummt 1250 toeerst in de Oorkunnen vör. In’n Tweten Weltkrieg sünd ölven Soldaten ut Hostäe fullen oder vermisst. Dat Dörp hett fröher to dat Arzstift Bremen tohöört un is an’t Enn von’n Dörtigjohrigen Krieg an de Sweden fullen. In’n Fredensverdrag von Celle is dat Rebeed üm Thänhusen 1679 an dat Hartogdom Bruunswiek-Wulfenbüttel fullen. In de Franzosentied hett de Oort toeerst 1807 bet 1810 binnen dat Königriek Westfalen to de Mairie Hostäe in’n Kanton Thänhusen un 1810 bet 18811 to de Mairie Drey in’n Kanton Nee-Siek höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Thänhusen in’n Kanton Thänhusen. De Oort hett binnen Bruunswiek to dat Amt Thänhusen tohöört, von 1832 bet 1850 to’n Kreis Holtsminne un von 1850 bet 1972 to’n Kreis Bruunswiek. Von 1966 bet 1972 weer de Gemeen Hostäe Maat von de Samtgemeen
George Charles de Hevesy (eegentlich György Hevesy, ok Georg Karl von Hevesy; * 1. August 1885 in Budapest; † 5. Juli 1966 in Freiburg in' Breisgau) weer en ungaarsch Chemiker. De Öllern vun Georg von Hevesys weern de Viezpräsident vun de Böverungaarsch Barg- un Hüttenwerke Ludwig (Lajos) Bischitz de Heves, boren 16. Oktober 1853 Pest, storven 13. August 1920 Budapest, un Jenny (Eugenie) Baronesse Schosberger de Tornya, boren ca. 1857, storven. 10. April 1931 Budapest, Dochter vun den Budapester Großindustriellen Sigmund Baron Schosberger de Tornya un de ut Wien stammenden Therese Mayer. De Familie Hevesy stamm ut dat Budapester jöödsch Grootbörgerdom. Ludwig Bischitz de Heves harr de Schrievwies vun sien Naam all fröh in Bisicz magyariseert, kreeg aber mit 13. April 1904 de Erloovnis, de Naam in Hevesy-Bisicz de Heves to ännern, in de Folg kreeg he an' 25. Dezember 1906 de Erloovnis, sück blots Hevesy de Heves oder eenfach blots de Hevesy to nömmen. De Grootvader vun sien Vaders Siet, George de Hevesys, David Bischitz, kreeg 1895 den arvlichen ungaarschen Adelstand mit dat Prädikat "de Heves", sien Fru Johanna boren Fischer weer en vun de bedüüdendst jöödschen Philanthropinnen vun dat 19. Johrhunnert. Hevesy hett Chemie, Mathematik un Physik in
Wilfried Hochholdinger (* 8. Oktober 1962 in Bambarg) is en düütsch Schauspeler. Hochholdinger hett sien Schauspeelutbillen an de Otto-Falckenberg-School in München maakt. Sietdem is he dör tallriek Kino- un Feernsehfilme as ok Reegen bekannt wurrn. . Neben sien Schauspeeleree hett Hochholdinger ok noch en Musikloopbahn verfolgt. He weer bit 1999 Singer vun de Rockgrupp Hold, mit de he ok mehrere Singles rutgeven hett un de nah sien Utscheeden as Starmachine wiedermaakt hett. Hochholdinger speelt Gitarr, Klaveer, Saxophon un Vigelien. He hett ünner annern Filmusik för Ein Fall für zwei, Stockinger un Die Neue. As Spreker hett he ünner annern Warfspots för de Düütsche Telekom spraken as ok Höörböker leest. 1987–1989 Landsbühne Hannober 1989–1990 Schauspeelhuus Düsseldörp 1990–1991 Kamerspele Düsseldörp 1994 Prinzregententheater München 2005/06 Maxim Gorki Theater, Berlin: Muxmäuschenstill vun N. Rabenland (Regie: Volker König) 2006 Komödie am Kurfürstendamm, Berlin: Der Menschenfeind vun Molière (Regie: Martin Wöllfer) Musik-Singles The Legend If Diva Candy Panico Biondo Waterfallsoundmachine Höörböker Guy de Maupassant: Der Horla und andere phantastische Geschichten Wilfried Hochholdinger in de Internet Movie Database (engelsch) Websteed vun Wilfried Hochholdinger Wilfried Hochholdinger bi sien Agentur
Albéric „Briek“ Schotte (* 7. September 1919 in Kanegem (siet 1976 Deelgemeend vun Tielt); † 4. April 2004 in Kortrijk) weer en belgisch Radrennfohrer. De in Westflannern upwussen Briek Schotte gellt as en vun de best Klassikerjäger vun sien Generatschoon. De hervörragend Sprinter wunn tallriek belgisch un franzöösch Eendagsrennen, dorünner je tweemal de Flannern-Rundfohrt (1942, 1948), Paris–Tours (1946, 1947) un Paris–Brüssel (1946, 1952). Ok sien gröttsten Spood kunn Schotte glieks tweemal fier: 1948 un 1950 wurr he Straatenweltmeester. Upgrund vun sien inschränkt Fähigkeiten in‘t Tietfohren un in de Bargen weer Schotte för de groot Etappenrennen nich prädestineert. Liekers keem he bi de Tour de France 1948 up den tweeten Platz achter den legendären Gino Bartali. Briek Schotte is an Mörgen vun den 4. April 2004 storven, exakt an de Dag, an de de Flannern-Rundfohrt utdragen wurr, de he tweemal wunnen harr. Albéric Schotte in de Datenbank vun Radsportseiten.net Normdaten: GND: 124416481X (OGND, AKS) | LCCN: nb2019007123 | VIAF: 288579084 | Wikipedia-Personensöök
Horstedt is de hoochdüütsche Naam von Hosteed, Gemeen in’n Kreis Noordfreesland, Sleswig-Holsteen, Horß, Oort in de Gemeen Horß in’n Landkreis Rodenborg, Neddersassen, Hostäe, Oort in de Gemeen Thänhusen in’n Landkreis Veern, Neddersassen, Horstäe, Oort in de Gemeen Prinzhöft in’n Landkreis Ollnborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Maurizio Fondriest (* 15. Januar 1965 in Cles) is en ehmalg italieensch Radrennfahrer. In sien aktiv Tiet hörr he to de best Klassikerjägers vun den Radsport. Fondriest wurr 1987 Radprofi. All een Johr later wunn de dormals eerst 23-Johrige de Straatenrad-WM, nahdem he to Anfang vun de Saison all mit en tweeten 2. Platz bi Mailand–Sanremo up sück upmarksom maakt harr. In de folgend Johren hett he vör allen bi italieensch Eendagsrennen wunnen. Todem keem up tallriek Podiumsplatzeeren bi Rennen vun den Rad-Weltcup. 1991 wunn he eerstmals den Rad-Weltcup. Sien mit Afstand spoodriekst Johr weer aber 1993, wo he alleen 28 vun sien 70 Karrieresiege infohren kunn. In dat Trikot vun dat Team Lampre wunn he in dat Johr ünner annern Mailand–Sanremo, den Fleche Wallone, de Meesterschap vun Zürich as ok de Deelstreckenrennen Tirreno–Adriatico un Midi Libre. Dör sien Konstanz bi de Klassikers wunn he todem to'n tweeten Mal de Gesamtwerten vun den Rad-Weltcup. In den folgend Johren bit to sien Karriereenn' 1998 weer Fondriest nich mehr annähernd so spoodriek. Hüüd wurrd ünner de Naam "Fondriest" hochwertig italieensch Rennrööd herstellt. Fondriest in de Datenbank vun Radsportseiten.net
Shadow of a Doubt is de Titel vun en Thriller vun den Speelbaas Alfred Hitchcock ut dat Johr 1943. Dat Dreihbook baseert op en Geschicht vun den Schriever Gordon McDonell. Charles „Charlie“ Oakley is en Mann, de veel Geld hett un stattlich utsütt. Man, bi em geiht nich allen's mit rechten Dingen to. De Polizei is achter em ran. Üm en beten Roh to finnen, söcht he Toflucht bi de Familie vun sien Süster, de in de lütten Stadt Santa Rosa leevt. Dor leevt ok sien Nichte Charlie, de sik gegensietig sünners geern hebbt vunwgen den glieken Naam. De Freid is groot över den Besöök vun den rieken Unkel, bit Charlie vun den Polizeikommissar Jack Graham verkloort warrt, dat he mööglicherwies as Möörder vun dree rieke Weetfroons söcht warrt – he oder en annern Mann, so nau weet de Polizei dat nich. Toeerst wiest Charlie den Verdacht wiet vun sik, vunwegen dat se nich glöven mag, dat ehr Unkel en Verbreker wesen künn. Man, jümmer wedder fallt ehr Saken op, de ehr snaaksch vörkamt. Un so plaagt se nu jümmerto de Twiefel, de ehr ünner den Dwang sett, sien Geheemnis ruttofinnen. Se fangt an, em natospioneeren un finnt wohrhaftig jümmer
De Arteria lacrimalis (Tranenslagader) is en Slagader vun’n Kopp. Se twiegt an de Siet vun Sehnerv ut de Arteria ophthalmica af un tütt an de Dünnensiet vun de Ogenhöhl na vörn. Ehr Opgaav is, de Tranendrüüs, de Ogenmuskels un över de Arteriae ciliares anteriores dat Oog as ok över de Arteria palpebralis lateralis de Sietendelen vun de Ogendeckels mit frisch Blood to versorgen. Wayne Vogl, Adam W. M. Mitchell: Anatomie für Studenten. Elsevier, Urban & FischerVerlag 2007, ISBN 9783437412318, S. 878.
Danneil is de Familiennaam von Friedrich Hermann Otto Danneil (1826–1908), düütschen Schoolmeester, Geistlichen, Kultur- un Karkenhistoriker un Rutgever, Heinrich Danneil (1872–1942), düütschen evangeelschen Theoloog, Johann Friedrich Danneil (1783–1868), düütschen Historiker, M. W. Danneil (1726–1793), düütschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.